cyanic-selkie/wikianc huggingface dataset:
Կապիկի սելֆի
Ստեղծման պատմություն
2011 թվականին լուսանկարիչ Դևիդ Սլեյթերը՝ Հարավային Ուելսից, մեկնեց Ինդոնեզիա՝ լուսանկարելու փուփուլավոր պավիանների։ Նկարահանումներից մեկի ժամանակ Սլեյթերը տեսախցիկն ամրացրեց շտատիվի վրա և մի կողմ քաշվեց ։ Էգ մակակն օբյեկտիվի տեսադաշտում հայտնվեց և սեղմեց հեռակառավարման տրիգերի վահանակի վրա՝ մի քանի լուսանկարներ անելով։ Այդ լուսանկարների մեծ մասն անպետք էր, սակայն դրանց որոշ մասը շատ բարձրորակ էր։ Արդյունքում Սլեյթերը հրատարակեց դրանք որպես «կապիկի սելֆի» (monkey’s selfie) ։ Սլեյթերն արտոնագրեց Caters News Agency-ի պատկերները՝ ելնելով նրանից, որ լուսանկարների հեղինակային իրավունքն իրեն է պատկանում։ Սլեյթերը պնդում էր, որ ինքն է նախագծել լուսանկարները․ «Կապիկներին տեսախցիկի հետ խաղալ թողնելու գաղափարն իմն է։ Դա իմ գեղարվեստական միտքն էր, և ես վերահսկել եմ գործընթացը։ Ես գիտեի, որ կապիկները կարող են դա անել, ես դա կանխագուշակել էի։ Ես կանխատեսել էի, որ հավանաբար կլուսանկարեն» ։
Հեղինակային իրավունքի հարց
Սլեյթերի հեղինակային իրավունքի դեպքը քննարկվում էր Techdirt բլոգում, որտեղ պնդում էին, որ լուսանկարը հանրային սեփականություն է, որովհետև կապիկը չի կարող հանդես գալ որպես իրավաբանական անձ, որը կարող է հեղինակային իրավունքներ ունենալ։ Բացի այդ Սլեյթերին չէին կարող պատկանել լուսանկարի հեղինակային իրավունքը, քանի որ նա փաստացի չի մասնակցել դրա ստեղծմանը ։
Ավելի ուշ Caters News Agency դիմեցին՝ Մայք Մասնիկի բլոգից լուսանկարը հեռացնելու խնդրանքով՝ հիմնվելով հրատարակման թույլտվության բացակայության վրա։ Գործակալության ներկայացուցիչը հայտարարեց, որ լրագրողը «նենգաբար երևան է հանել» այս լուսանկարները հավանաբար The Daily Mail Online-ից։ Caters News Agency-ից շարունակեցին պահանջել հեռացնել լուսանկարները (չնայած Մասնիկի պնդումներին, որ եթե լուսանկարները հեղինակային իրավունքով պաշտպանված լինեին, դրանք կարելի կլիներ օգտագործել Techdirt-ում որպես ոչ ազատ պատկեր, որն ընդունված է ԱՄՆ հեղինակային իրավունքի պրակտիկայում) ։
Լուսանկարները բեռնվեցին նաև Վիքիպահեստ՝ Վիքիմեդիա Հիմնադրամի նախագծերից մեկը։ Վիքիպահեստ կարելի է բեռնել միայն ազատ արտոնագրով լուսանկարներ։ Կայքում հատուկ կաղապար կա ազատ արտոնագրով լուսանկարների համար, որը հաղորդում է, որ տվյալ ստեղծագործությունը մարդու կողմից չէ ստեղծված, հետևաբար հանրային սեփականություն է։ Սլեյթերը խնդրեց Վիքիմեդիային կա՛մ վճարել լուսանկարների օգտագործման համար, կա՛մ էլ դրանք հեռացնել Վիքիպահեստից՝ պնդելով, որ դրանց հեղինակային իրավունքն իրեն է պատկանում։ Նրա հավակնությունները մերժվեցին կազմակերպության կողմից, որը հաստատեց, որ ոչ ոք չի կարող հավակնել հեղինակային իրավունքի՝ կապիկի կողմից արված լուսանկարների համար ։ Վիքիմեդիա Հիմնադրամը հրատարակեց հայցը թափանցիկ զեկույցի տեսքով 2014 թվականի օգոստոսին ։
Սլեյթերը BBC-ին պատմեց, որ ինքը ֆինանսական կորուստներ է ունեցել, երբ լուսանկարները բեռնվել են Վիքիպահեստ․ «Ես այդ լուսանկարի համար դրա ստեղծման առաջին տարում £2,000 ստացա։ Վիքիպեդիայում հայտնվելուց հետո դրա հանդեպ ամբողջ հետաքրքրությունն անցավ։ Դժվար է, որևէ թիվ ասել, բայց ըստ իս՝ կորցրել եմ £10,000 կամ ավելին։ Դա սպանում է իմ բիզնեսը» ։ Սլեյթերին մեջբերեց The Daily Telegraph-ը․ «Նրանք (Վիքիմեդիան) չեն հասկանում, որ նման խնդիրները պետք է լուծի դատարանը» ։
Մտավոր սեփականության ոլորտի ամերիկացի և բրիտանացի իրավաբաններ Մերի Մ․ Լուրիան և Չարլզ Սվոնը պնդում են, որ քանի որ լուսանկարի ստեղծողը կենդանի է և ոչ թե մարդ, հեղինակային իրավունքի մասին խոսք անգամ լինել չի կարող՝ անկախ նրանից, թե ում է պատկանում սարքավորումը, որով ստեղծվել է լուսանկարը ։ Այնուամենայնիվ, բրիտանացի փաստաբան Քրիստինա Միկալոսը հայտարարեց, որ արվեստի մասին բրիտանական օրենքի հիման վրա, կարելի է պնդել, որ լուսանկարիչը կարող է լուսանկարի հեղինակային իրավունքի տերը լինելը, քանի որ շտատիվի վրա ամրացված տեսախցիկն իրեն է պատկանում ։ Լոնդոնցի փաստաբան Սերենա Թիրնին ևս կարծում է, որ «եթե նա սահմանել է նկարահանման անկյունը, կարգավորել է սարքավորումը՝ լույսի և ստվերի կոնկրետ կարգավորումներով լուսանկար ստանալու համար, կարգավորել է էֆեկտները, սահմանել լուսակայումը կամ օգտագործել է ֆիլտրեր կամ լույսի այլ հատուկ կարգավորումներ և այն ամենը, ինչ կա կադրում, իսկ կապիկի ամբողջ ներդրումը կոճակը սեղմելն է, ապա նա բոլոր հիմքերն ունի պնդելու, որ տվյալ լուսանկարի վրա տարածվում է հեղինակային իրավունքը և որ հենց ինքն է դրա հեղինակը և հեղինակային իրավունքի տերը» ։ Բացի այդ Սասեկսի համալսարանի մտավոր սեփականության իրավունքի դասավանդող Անդրես Գուադամուզը գրում է, որ Եվրոպական նախադեպային իրավունքի ներկայիս պրակտիկան՝ հատկապես Infopaq International A/S v Danske Dagblades Forening գործը ցույց է տալիս, որ լուսանկարների ընտրման փաստն ինքնին բավական է օրիգինալության երաշխիքի համար, եթե այդ գործընթացն արտահայտում է լուսանկարչի անհատականությունը ։
Սլեյթերը հայտարարեց, որ մտադիր է հայց ներկայացնել դատարան Վիքիմեդիայի դեմ՝ իր գործերի հեղինակային իրավունքները խախտելու համար ։
Վիքիմանիա 2014
Լոնդոնի Բարբիքան սենթրում ընթացող Վիքիմանիա 2014-ին ելույթներից մեկը «Monkey-selfie selfie»-ն էր ։ Կոնֆերանսին ներկա էր Վիքիպեդիայի համահիմնադիր, Վիքիմեդիա Հիմնադրամի հիմնադիր և խորհրդի անդամ Ջիմմի Ուելսը ։ Միջոցառմանը նա սելֆի արեց մակակի տպագիր լուսանկարի հետ։ Կապիկի նախապես տպագրված լուսանկարների հետ սելֆիի վերաբերյալ արձագանքները միանշանակ չէին։ Վիքիպեդիայի մասնակից Անդրեաս Կոլբեն Wikipediocracy-ում գրեց, որ Ուելսը Թվիթերի և Վիքիպեդիայի որոշ օգտատերերի կողմից քննադատության է ենթարկվել իր գործողությունների համար, որը շատերին «անտակտ չարախնդություն թվացին» ։
PETA-ի հայցը
2015 թվականի սեպտեմբերի 22-ին Կենդանիների հետ բարոյական վերաբերմունքի կողմնակից մարդիկ կազմակերպությունը (РЕТА) հայց ներկայացրեց ԱՄՆ շրջանային դատարան՝ խնդրանքով կապիկներին հնարավորություն տալ հանդես գալ որպես հեղինակային իրավունքի տերեր, ինչպես նաև PETA-ին թույլ տալ տնօրինել լուսանկարներից եկած ֆինանսական մուտքերը՝ հօգուտ Սուլավեսի արգելոցի տարածքում գտնվող կապիկների և այլ փուփուլավոր պավիանների ։ Նոյեմբերին պարզ դարձավ, որ PETA-ն հնարավոր է շփոթել է պավիանին՝ հայցում մեկ էյլ կապիկի նշելով ։
2016 թվականի հունվարի լսումների ժամանակ ԱՄՆ շրջանային դատավոր Ուիլյամ Օրիքը հայտարարեց, որ հեղինակային իրավունքը չի տարածվում կենդանիների վրա ։ Օրիքը կասեցրեց դատական գործը հունվարի 28-ին ։ Մարտի 20-ի դրությամբ՝ PETA-ն բողոքարկել է ԱՄՆ-ի իններորդ շրջանի Վերաքննիչ դատարան ։
Ծանոթագրություններ
Կատեգորիա:Կենդանիների իրավունքներ Կատեգորիա:Հեղինակային իրավունք Կատեգորիա:Լուսանկարներ Կատեգորիա:Ինքնանկարներ Կատեգորիա:Կենդանիների կերպարվեստ
Ալդենո
Ալդենո (Aldeno), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում ։
Բնակչությունը կազմում է 2818 մարդ, բնակչության խտություն՝ 352 մարդ/կմ²։ Զբաղեցնում է 8 կմ² մակերես։ Փոստային ինդեքս՝ 38060։ Հեռախոսային կոդ՝ 00461։ Քաղաքի հովանավոր պաշտպանն է սուրբ Մոդեստը։
Ծանոթագրություններ
Կատեգորիա:Իտալիայի բնակավայրեր
Նովոդոնեցկոե (քաղաքատիպ ավան, Ուկրաինա)
Նովոդոնեցկոե (Новодонецьке), քաղաքատիպ ավան Ուկրաինայի Դոնեցկի մարզի Դոբրոպոլյեի քաղաքային խորհուրդում։
2012 թվականի տվյալներով Նովոդոնեցկոե քաղաքատիպ ավանում բնակվում էր 5 895 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Դոբրոպոլյեի քաղաքային խորհուրդի բնակավայրեր Կատեգորիա:Ուկրաինայի քաղաքատիպ ավաններ
Մորթապաշտը (ֆիլմ)
Մորթապաշտը (ուկր․՝ Шкурник), ուկրաինական խորհրդային գեղարվեստական ֆիլմ, որը 1929 թվականին նկարահանել է ռեժիսոր Նիկոլայ Շպիկովսկին Վադիմ Օխրիմենկոյի «Ցիմբալա» պատմվածքի հիման վրա ։ 1920-ական թվականներին Ուկրաինայում ծավալված քաղաքացիական պատերազմի մասին պատմող, երգիծական կատակերգության ժանրին պատկանող այդ ժապավենը կարճ ժամանակ ցուցադրվելուց հետո հանվել է վարձույթից հետևյալ հիմնավորմամբ․ «…ֆիլմում քաղաքացիական պատերազմը դիտարկված է միայն դրա մթին ու նողկալի կողմերից․ կողոպուտ, կեղտ, կարմիրբանակայինների հրամանատարության, խորհրդային տեղական իշխանությունների բթամտություն և այլն․․․ Ստացվել է այն ժամանակվա իրականության պասկվիլային այլանդակ պատկերը» ։ Երկար ժամանակ ֆիլմը կորսված է համարվել, սակայն 2000-ական թվականներին հայտնաբերվել է «կինոարխիվների ամենահետին ծալքերում», վերականգնվել է ու ցուցադրվել մի շարք կինոփառատոներում, այդ թվում՝ համր կինոյի կիևյան երկրորդ փառատոնում ։ Արդի քննադատությունը ընդգծել ու բարձր է գնահատել ֆիլմի հեղափոխական, ավանգարդային բնույթը, հրատապությունը նաև նոր՝ ներկա ժամանակներում, գաղափարախոսական կարծրատիպերից զերծ լինելը ։
Ուկրաինական կինոյի պատմության 100 լավագույն ֆիլմերի ցանկում «Մորթապաշտը» կատակերգությունը զբաղեցնում է 31-րդ հորիզոնականը։
Դիպաշարը
Այս կինոնկարը կարող է ծառայել որպես 1920-ական թվականների խորհրդային գաղափարախոսության ուղեցույց։
Գործողությունները տեղի են ունենում Ուկրաինայում ծավալված քաղաքացիական պատերազմի ժամանակ։ «Չեզոք քաղքենի» Ապոլլոն Շմիգուևը թքած ունի Կիևի փողոցներում մեկմեկու դեմ կենաց ու մահու պայքար մղող գաղափարախոսությունների վրա և ջանում է հնարավոր բոլոր միջոցներով օգուտ քաղել շուրջբոլորը տիրող անկարգությունից։ Մերթ կարմիրների կողմից է, մերթ սպիտակգվարդիականների, մերթ անարխիստների, բայց բոլոր դեպքերում հետապնդում ու առաջ է տանում իր մորթապաշտական հետաքրքրություններն ու շահը։
Ֆիլմն ստեղծողները ցանկացել են ծաղրի ենթարկել ամեն ինչի հետ հարմարվող, մորթապաշտ «հերոսին»՝ չիմանալով, իհարկե, որ Ապոլլոն Շմիգուևները շուտով դառնալու են հանրության մեջ ամենատարածված տիպը։
Դերերում
Լուկա Լյաշենկո - պարտիզանների հրամանատար
Դորա Ֆելլեր - պարետ
Դմիտրի Կապկա - գնդապետ
Ծանոթագրություններ
Կատեգորիա:Կատակերգություններ Կատեգորիա:Համր ֆիլմեր Կատեգորիա:Ուկրաինական մշակույթ Կատեգորիա:Սև-սպիտակ ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Ուկրաինական ֆիլմեր Կատեգորիա:1929 ֆիլմեր Կատեգորիա:Արգելված ֆիլմեր
(8421) Մոնտանարի
(8421) Մոնտանարի (Montanari), աստերոիդ աստերոիդների հիմնական գոտում։ Հայտնաբերվել է 1996 թվականի դեկտեմբերի 2-ին Սան Վիտորե աստղադիտարանի կողմից Բոլոնիայում ։
Միջին հեռավորությունը Արեգակից կազմում է 2,873108 ա. մ., առավելագույնը մոտենում է 2,7815 ա. մ. հեռավորության վրա և հեռանում 2,9647 ա. մ. ։ Արեգակի շուրջ մեկ ամբողջական պտույտ է կատարում 1778,8 երկրային օրվա ընթացքում, իր ուղեծրով շարժվելով միջինում 0,202384 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,34° անկյուն։
Արտաքին հղումներ
Կատեգորիա:1996 թվականին հայտնաբերված աստղագիտական մարմիններ Կատեգորիա:Սան Վիտորե աստղադիտարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ալբերտ Պարսամյան
Ալբերտ Սուրենի Պարսամյան, հայ նկարիչ, ՀԽՍՀ վաստակավոր նկարիչ (1983)։
Աստղաֆիզիկոս Էլմա Պարսամյանի եղբայրն է։
Կենսագրություն
1959 թվականին ավարտել է Երևանի գեղարվեստա-թատերական ինստիտուտը։ Գործերից պահվում են Հայաստանի ազգային պատկերասրահում, ԺԱԹ-ում, Տրետյակովյան պատկերասրահում (Մոսկվա) ։
Ստեղծագործական գործունեություն
Պարսամյանի արվեստին բնորոշ են տաք, հստակ գունահարաբերումները, կերպարային հավաստիությունը։ 1978 թվականին ճամփորդել Է Իսպանիայում, ստեղծել է «Իսպանական նկարաշարը»։
Ցուցահանդեսներ
1960 թվականից մասնակցել է ցուցահանդեսների։ Անհատական ցուցահանդես է ունեցել Գերմանիայում (1993), Երևանում (1997 թվական, հետմահու)։
Արտաքին հղումներ
Կատեգորիա:Հայ նկարիչներ Կատեգորիա:ՀԽՍՀ վաստակավոր նկարիչներ Կատեգորիա:Երևանի պետական գեղարվեստաթատերական ինստիտուտի շրջանավարտներ
Procter & Gamble
The Procter & Gamble Company (, P&G «Procter & Gamble»), ամերիկյան անդրազգային ընկերություն, սպառողական ապրանքների համաշխարհային շուկայի առաջատարներից մեկը։ Ընկերության բաժնետոմսերը հաշվի են առնվում Դոու Ջոնսի արդյունաբերական ցուցանիշի հաշվարկի ժամանակ։ Ընկերությունը Fortune 500-ի ցանկում 34-րդն է (2016 թվական)։ P&G-ն աշխարհի խոշորագույն գովազդատունը, ընկերության գովազդային ծախսերը գերազանցում են 8 միլիարդ դոլարը։ Ընկերության գլխավոր գրասենյակը գտնվում է Ցինցինատիում (Օհայո նահանգ)։
Ընկերությունն ունի ներկայացուցչություններ 70 երկրներում, նրանց արտադրանքը վաճառվում է 180 երկրներում։ Ռուսաստանում P&G-ի ներկայացուցչությունը բացվել է 1991 թվականին, ներկայումս ընկերությանը պատկանում է չորս տարածաշրջանային գրասենյակ և երկու գործարան։ Գլխավոր ռուսական գրասենյակը գտնվում է Մոսկվայում։
Մտնում է ԱՄՆ-ի գլոբալ առաջնորդության կոալիցիան կազմող շուրջ 500 ընկերությունների և ոչ կառավարական կազմակերպությունների խմբի մեջ ։
Պատմություն
Հիմնադրվել է 1837 թվականին մոմագործ Ուիլյամ Պրոկտերի և օճառագործ Ջեյմս Գեմբլի կողմից ։ Արդեն 1859 թվականին ընկերության վաճառքները հասել են 1 միլիոն դոլարի։ ԱՄՆ-ում քաղաքացիական պատերազմի ընթացքում P&G-ն զգալի պայմանագրեր է ստացել սևերյանների բանակի մոմերի և օճառի մատակարարման վերաբերյալ։ 1911 թվականին ընկերությունը սկսեց Crisco-ի շորտենինգի (հիդրոգենացված բուսական յուղերի հիման վրա հրուշակեղենի յուղի) արտադրությունը ։
1931 թվականին ընկերությունում ներդրվել է բրենդների կառավարման համակարգ։ 1946 թվականին սկսվել է Tide ապրանքանիշի ներքո լվացքի փոշու արտադրությունը, 1955 թվականին՝ Crest ապրանքանիշի ներքո ատամի մածուկի արտադրությունը։ 1957 թվականին՝ զուգարանի թուղթ արտադրող Charmin Paper Company ընկերության կողմից։ 1961 թվականին շուկա է թողարկվել Pampers մեկանգամյա տակդիրների առաջին փորձնական խմբաքանակը, ինչպես նաև սկսվել Է Head & Shoulders շամպունի արտադրությունը։ 1963 թվականին գնվել են Folgers սուրճի ապրանքանիշի իրավունքները, հինգ տարի անց ընկերությունը սկսել է Pringles չիպսերի արտադրությունը։ 1982 թվականին կլանվել է Norwich-Eaton Pharmaceuticals դեղագործական ընկերությունը, 1985 թվականին՝ Richardson-Vicks Company-ն, Vicks, NyQuil և Olay ապրանքանիշների սեփականատերը, 1988 թվականին՝ Noxell Corporation-ը, կոսմետիկայի արտադրող Noxema և Cover Girl ապրանքանիշների ներքո։ 1991 թվականին Revlon Inc.-ից գնվել են Max Factor և Betrix ապրանքանիշերը։ 1992 թվականին ներկայացվել է շամպուն Pantene Pro-V-ը ։
1993 թվականին տեղի է ունեցել P&G-ի լայնածավալ վերակազմավորում, որի ընթացքում փակվել են 30 գործարաններ և կրճատվել 13 հազար աշխատակից։ 1997 թվականին գնվել է tambrands Inc. ընկերությունը՝ արտադրող Tampax տամպոն։ 1999 թվականին գնվել է կենդանիների կեր արտադրող Iams Company (վաճառվել է 2014 թվականին)։ 2001 թվականին Bristol-Myers Squibb Company-ից գնվել է մազերի խնամքի ապրանքների արտադրության բաժին՝ Clairol ապրանքանիշի ներքո ։
2003 թվականին գնել է գերմանական Wella ընկերությունը, որն արտադրում է մազերի խնամքի միջոցներ, մազերի ներկեր ։ 2005 թվականի հունվարին Procter & Gamble-ը հայտարարեց Gillette ընկերությունից հեռանալու մասին, գործարքի արժեքը կազմել է 56 միլիարդ դոլար։ Այս գնման արդյունքում P&G-ը դարձել է սպառողական ապրանքների թողարկման աշխարհի խոշորագույն ընկերությունը՝ առաջ անցնելով Unilever-ից։
2000 թվականից հետո ընկերությունը սկսել է լքել սննդամթերքի շուկան։ 2002 թվականին վաճառվել է Jif գետնանուշի և Crisco շորտենինգի արտադրությունը ։ 2008 թվականին Procter & Gamble-ը 3,3 միլիարդ դոլարով վաճառեց իր սուրճի արտադրող Folgers դուստր ընկերությունը, գնորդ դարձավ Օհայոյից մեկ այլ ընկերություն՝ The J. M. Smucker Company-ն ։ 2012 թվականին 2,7 միլիարդ դոլարով վաճառվել է Kellogg's ընկերության Pringles չիպսերի արտադրությունը ։
2014 թվականի օգոստոսին P&G-ը հայտարարեց իր բրենդների 60%-ը վաճառելու կամ վերացնելու մտադրության մասին։ 2016 թվականի փետրվարին ավարտվել է Բերքշիր Հեթուեյ ընկերության Duracell ապրանքանիշի տակ գալվանական էլեմենտների արտադրության վաճառքի գործընթացը ։ 2016 թվականի հոկտեմբերին P&G-ն Coty ընկերության 43 կոսմետիկ բրենդ է վաճառել 11,4 միլիարդ դոլարով ։
Սեփականատերեր և ղեկավարություն
Ընկերությունը հրապարակային է, նրա բաժնետոմսերը շրջանառվում են Նյու Յորքի ֆոնդային բորսայում և ընդունվում են Դոու-Ջոնսի արդյունաբերական ցուցանիշի հաշվարկի ժամանակ։ P&G-ի շուկայական կապիտալիզացիան 2017 թվականի հունվարի 1-ի դրությամբ կազմում է 225 միլիարդ դոլար։
2017 թվականի դրությամբ ընկերության բաժնետոմսերի 61%-ը պատկանում է ինստիտուցիոնալ ներդրողներին, դրանցից ամենախոշոր կրողներն են՝ The Vanguard Group, BlackRock, State Street Corporation :
Տնօրենների խորհրդի նախագահի, գլխավոր տնօրենի (Գլխավոր գործադիր տնօրեն) և ընկերության նախագահի պաշտոնները 2016 թվականից համատեղում է Դևիդ Թեյլորը, որն ընկերությունում աշխատում է 1980 թվականից։
Գործունեություն
Հիմնական ստորաբաժանումներ ՝
Նաև ընկերությունում կան 4 ֆունկցիոնալ բաժիններ՝
Արտադրանք
P&G-ը համարվում է բրենդների կառավարման համակարգի հիմնադիր ընկերություն ։ 1931 թվականին «բրենդ-մենեջմենթ» տերմինն առաջին անգամ հայտնվեց ընկերության գովազդային բաժնի աշխատակից Նեյլա Մակելոայի ծառայողական գրության մեջ։ Ներկայում ընկերությանը պատկանում է 23 բրենդ՝ համաշխարհային վաճառքով, որը գերազանցում է 1 միլիարդ ամերիկյան դոլարը, ինչպես նաև ևս 20 բրենդ՝ 500 մլն դոլարից ավելի վաճառքով։ Հենց այդ 43 ապրանքանիշերն են հանդիսանում ընկերության աճի լոկոմոտիվը և ապահովում են վաճառքի տարեկան 10% աճը ։
Ընկերության հիմնական ապրանքանիշերը՝
Գործունեության ցուցանիշներ
Նշում՝ Տվյալները հունիսի 30-ին, ամեն տարի, երբ ընկերությունը ավարտում է ֆինանսական տարին։
Procter & Gamble-ը 2016 թվականին 34-րդ տեղն Է զբաղեցրել ԱՄՆ-ի խոշորագույն հասարակական ընկերությունների Fortune 500-ի ցուցակում և 86-րդ տեղը աշխարհի խոշորագույն հանրային ընկերությունների Fortune Global 500-ի ցուցակում ։ 2016 թվականին Forbes Global 2000-ի ցուցակում ընկերությունը զբաղեցրել է 39-րդ տեղը, այդ թվում՝ 16-րդը՝ շուկայական կապիտալիզացիայով, 42-րդը՝ զուտ շահույթով, 93-րդը՝ շրջանառությամբ և 206-րդը՝ ըստ ակտիվների չափի ։ Զբաղեցնում է գլոբալ կոսմետիկ շուկայի 10%-ը ։
Բարեգործություն
Ընկերությունն իրականացնում է սեփական բարեգործական նախաձեռնությունը՝ «Ապրիր, Սովորիր և Բարգավաճիր» (Live, Learn, and Thrive), որի մեջ մտնում են ավելի քան հարյուր ծրագրեր 60 երկրներում՝ պատվաստումներ և մաքուր խմելու ջուր Աֆրիկայում, վաղ զարգացման ծրագրեր Լատինական Ամերիկայում, դպրոցներ Հնդկաստանում և այլն։ Ընկերությունը նաև աջակցություն է ցուցաբերում աղետի գոտում հայտնված տարածաշրջաններին (երկրաշարժ Սիչուան նահանգում)։ «Ապրիր, Սովորիր և Բարգավաճիր» նախաձեռնությունը նշվել է ԱՄՆ կառավարության մակարդակով, և P&G-ն դարձել է միակ ընկերությունը, որը հրավիրված է ներկայացնելու նախագահ Բարաք Օբամայի վարչակազմի իր բարեգործական ծրագիրը ։
Procter & Gamble Ռուսաստանում
Procter & Gamble-ը Ռուսաստանի տնտեսության մեջ խոշորագույն օտարերկրյա ներդրողներից մեկն է՝ երկրում աշխատելով 1991 թվականից։ 2017 թվականի կեսերին Ռուսաստանի տարածքում ընկերությունն իր արտադրանքն արտադրել է երկու ձեռնարկություններում ՝
Ավելի վաղ, 2016 թվականին, P&G-ն Նիժնի Նովգորոդի մարզի «Կապելլա» գործարանը վաճառել էր կոսմետիկ բիզնեսի մի մասի վաճառքի գործարքի շրջանակներում ։
Ընկերությունն ունի 4 գրասենյակ Մոսկվայում և 4 տարածաշրջանային ներկայացուցչություններ (Սանկտ-Պետերբուրգում, Նովոսիբիրսկում, Դոնի Ռոստովում և Եկատերինբուրգում)։
Ընկերության ղեկավարի խոսքով՝ Ռուսաստանում Procter & Gamble-ի վաճառքներից ստացված հասույթը գերազանցում է տարեկան 1 միլիարդ դոլարը (2008 թվականին՝ արդեն 2 միլիարդ դոլար) ։
Ռուսաստանում 2006 թվականին օծանելիքի շուկայում տարեկան շրջանառությունը կազմում է շուրջ 60 միլիոն դոլար մեծածախ գներով կամ 135 միլիոն դոլար մանրածախ գներով ։
Ռուսաստանում Procter & Gamble-ը լվացող միջոցների շուկայում զբաղեցնում է ավելի քան 40%-ը, մանկական հիգիենայի շուկայում՝ 50%-ը, ածելիների շուկայում՝ 70%-ը, կանանց հիգիենայի շուկայում՝ 30%-ը ։
P&G-ն Ռուսաստանում նույնպես բարեգործական գործունեություն է ծավալում։ Մասնավորապես, ընկերությունը ֆինանսավորել է Նովոմոսկովսկում և Ձերժինսկում մանկական մարզական և առողջարարական կենտրոնների շինարարությունը, ինչպես նաև նույն քաղաքներում հիվանդանոցների համար սարքավորումների գնումը ։
Procter & Gamble Ուկրաինայում
Ուկրաինայում ընկերությանը պատկանում է 2 գործարան՝ Կիևի մարզի Բորիսպոլում (Tambrands Ukraine), որը թողարկում է կանացի հիգիենայի միջոցներ, իսկ երկրորդը՝ Դնեպրոպետրովսկի մարզի Օրջոնիկիձեում (Procter & Gamble Manufacturing Ukraine): Բորիսպոլի գործարանը՝ նախկին ԽՍՀՄ-ում առաջին համատեղ ձեռնարկությունն է, նախկինում պատկանել է Տամբրանդս ընկերությանը, որը կլանել է P&G-ն 1997 թվականին։ 2005 թվականին երկրորդ գործարանը գնվել է դրա վրա արտադրվող ապրանքային նշանների հետ միասին ուկրաինա-թուրքական «Olvia-beta» համատեղ ձեռնարկությունից, որտեղ արտադրվել են «Gala», «Dax» և «Օկեան» լվացքի փոշիներ (2002 թվականից)։
Ընկերության խորհրդանշան
Procter & Gamble-ը բախվել է իր անվան անսպասելի շրջանառությանը 20-րդ դարի 80-ական թվականներին, երբ ամերիկյան հասարակությունում սկսեցին տարածվել լեգենդներ այն մասին, որ ընկերության այն ժամանակվա խորհրդանիշը (1851 թվականից ) հանդիսանում էր սատանայական խորհրդանիշ։ Նման կարծիք է հայտնել Աստվածաշնչի տեքստի մեկնաբանություններից մեկի վրա (Հայտնություն Հովհաննես Աստվածաբան, 12:1)՝ «And there appeared a great wonder in heaven; a woman clothed with the sun, and the moon under her feet, and upon her head a crown of twelve stars» Չնայած նրան, որ խորհրդանշանի վրա պատկերված է տղամարդ, այլ ոչ թե կին, և 13 աստղ՝ 12-ի փոխարեն, բնակչության շրջանում փոխանցվել է լեգենդ այն մասին, որ այստեղ կոդավորված են սատանայական խորհրդանիշները։
Մի ժամանակ նաև լուրեր էին շրջանառվում այն մասին, թե իբր Procter & Gamble-ի նախագահը Ֆիլ Դոնահյուի հեռուստատեսային շոուում հանդես է եկել պատմությամբ այն մասին, որ նա սատանիստների աղանդի անդամ է, և դա արտացոլված է ընկերության լոգոյում։ Բնականաբար, այդ լուրերը հիմք չունեին՝ P&G-ի ղեկավարը երբեք չի մասնակցել այդ հեռուստաշոուին և նման հայտարարություններ չի արել։ 2007 թվականին, 12 տարվա դատավարությունից հետո, Սոլթ Լեյք Սիթիի դատարանը ճանաչեց Amway-ի երկու դիստրիբյուտորների կողմից սատանիզմի հետ P&G-ի կապի մասին կեղծ լուրերի տարածման փաստը։ Մեղավորները դատապարտվել են 19,25 միլիոն դոլարի չափով տուգանքի ։
Ի վերջո, չնայած այն հանգամանքին, որ «սատանիզմի տարբերակի» կողմնակիցները դրա ոչ մի ապացույց չեն տվել, P&G-ը, ավելորդ աղմուկից խուսափելու համար, խորհրդանշանը փոխարինել է ներկայիս խորհրդանշանին, որն իրենից ներկայացնում է անվան առաջին երկու տառերը։ Միևնույն ժամանակ, նախկին զինանշանը Հոննկոգոնում և Չինաստանում շարունակում է հայտնվել յուրաքանչյուր ընկերության գովազդային հոլովակում։ Բացի այդ, հին լոգոն դեռևս պատկերված է ստվարաթղթե տուփերում, որոնցում Procter & Gamble-ն իր արտադրանքը մատակարարում է խանութներին։
Օճառային օպերա
1930-ական թվականներին Procter & Gamble-ը ֆինանսավորել է ԱՄՆ-ում հայտնված առաջին ռադիո սերիաները։ Հետագայում, հեռուստատեսության հայտնվելուց հետո, ընկերությունը եղել է այդ ժամանակ թողարկվող հեռուստասերիալների մեծ մասի հովանավորը, այդ թվում՝ «Another World», «As the World Turns», «Guiding Light» և այլն։ Հենց Procter & Gamble-ի մասնակցության շնորհիվ սերիալները ստացել են « Օճառային օպերա » անվանումը։
1950-ական թվականներին Procter & Gamble-ը հանդես է եկել որպես լատինաամերիկյան մի շարք հեռուստանովելների պրոդյուսեր։
Procter & Gamble-ն այժմ էլ մասնակցում է մեդիարտադրանքի ստեղծմանը՝ դրանով զբաղվում է Procter & Gamble Productions կորպորացիայի ստորաբաժանումը։ 2008 թվականի ապրիլին ընկերությունը քննադատության էր ենթարկվել ամերիկյան ընտանիքի ասոցիացիայի հիմնադիր Դոնալդ Վիլդմոնի (Donald E. Wildmon) կողմից «As the World Turns» օճառի օպերայում միասեռական անկեղծ համբույրները հեռարձակելու համար   ։
Procter & Gamble ընկերությունը ռուսական գովազդային շուկայում խոշորագույն գովազդատուն է ։
Հակամենաշնորհային պատժամիջոցներ
2011 թվականի ապրիլին Եվրոպական հակամենաշնորհային գերատեսչությունը ընկերության վրա 211,1 միլիոն եվրոյի չափով տուգանք էր սահմանել Unilever-ի հետ գնային համաձայնության համար՝ լվացքի փոշիների համար ։ Վերահսկող մարմնի տվյալներով՝ մենաշնորհային բարձր գների պահպանման հետ կապված և Բելգիային, Ֆրանսիային, Գերմանիային, Հունաստանին, Իտալիային, Պորտուգալիային, Իսպանիային և Նիդեռլանդներին վերաբերող դավադրությունը տևել է 2002-ից 2005 թվականներին։ Դավադրությանը մասնակցել է նաև Henkel ընկերությունը, սակայն այն ազատվել է հետաքննությանն աջակցելու համար տուգանքից ։
Greenpeace-ի մեղադրանքները Procter & Gamble-ի և Unilever-ի հասցեին ինդոնեզական հումքի մատակարար ընկերությունների գործողությունների համար
2007 թվականի նոյեմբերին Գրինփիս կազմակերպությունը Procter & Gamble և Unilever ընկերություններին մեղադրել էր բնությանը հսկայական վնաս հասցնելու մեջ։ Ընդ որում՝ այրել են անտառները և ջրասուզակները ջրասուզել Ինդոնեզիայի ափի տունկերների տակ, տեղական կորպորացիաները՝ վաստակելու հույսով՝ բավարարելով արմավենու յուղի կորպորացիաների պահանջարկը։ Արմավենու յուղը օգտագործվում է կոսմետիկայի, մաշկի և մազերի խնամքի միջոցների մեջ ։
Ընտանի կենդանիների թունավորումը մելամինի պարունակությամբ կերով
2007 թվականի սկզբին ԱՄՆ-ում 2200 շուն և 1950 կատու են մահացել երիկամների ձախողման պատճառով ։ Պատճառը Հյուսիսային Ամերիկայում չոր և խոնավ կերերի խոշորագույն արտադրողի կողմից պատրաստված կերերի օգտագործումն է Menu Foods Inc. ընկերության կողմից (Օնտարիո, Կանադա) ավելի քան 100 ապրանքանիշերի համար (այդ թվում՝ Procter & Gamble) : Procter & Gamble-ը միակն է պարզել պատճառը՝ չինական ծագում ունեցող հացահատիկային գլյուտենում մելամինի առկայությունը և տոքսիկոլոգիական տեղեկատվություն է հրապարակել ։ Ըստ «USA Today»-ի, Procter & Gamble ընկերությունը հավաստիացրել է արտադրող ընկերության նկատմամբ վերահսկողության ուժեղացման մասին ։
Procter & Gamble մրցույթի հնարքները ընդդեմ Unilever-ի
Unilever-ի ներկայացուցիչ Սթիվեն Միլթոնի հայտարարության համաձայն, 2001 թվականի գարնանը ընկերությունները վերադարձվել են իրեն պատկանող և արդյունահանված Procter & Gamble-ին կես տարվա ընթացքում «Unilever-ի գրասենյակից դուրս աղբամաններից» մոտ 80 փաստաթուղթ ։ Procter & Gamble-ը պաշտոնապես հայտարարել է, որ թեև օրինականորեն, սակայն հակառակ ներքին կանոնների, չի օգտագործել ստացած տեղեկատվությունը ։ Unilever-ը և Procter & Gamble-ը հակամարտությունը կարգավորել են առանց մեկնաբանությունների և մանրամասների հրապարակման ։ Fortune ամսագրի կարծիքով՝ գործը կարող էր ավարտվել դատարանում ։ New York Times-ը հայտնել է, որ P&G-ն աշխատանքից ազատել է երեք աշխատակիցների և, չհաստատված տվյալներով, մտադիր է Unilever-ին 10 միլիոն դոլար վճարել ։
Procter & Gamble ընկերության արտադրանքը կենդանիների վրա փորձարկելու քննադատություն
Բրիտանական Uncaged Campaigns ազգային կազմակերպության ղեկավար Դեն Լայոնի հայտարարության համաձայն, Procter & Gamble ընկերությունը կենդանիների վրա արտադրանքի փորձարկում է իրականացնում :Procter & Gamble ընկերությունը չի ժխտում դա՝ բացատրելով, որ առայժմ չի կարող ամբողջությամբ հրաժարվել արտադրանքի թեստավորման ժամանակ կենդանիների օգտագործումից։ Այդ խնդրի լուծման համար Procter & Gamble-ը Միացյալ Նահանգների մարդասիրական ընկերության (The Humane Society of the United States (HSUS) հետ համատեղ զբաղվում է թեստավորման այլընտրանքային մեթոդների մշակմամբ և քարոզչությամբ՝ առանց կենդանիների մասնակցության և հովանավորում է ամենամյա համաշխարհային կոնգրեսի անցկացումը թեստավորման այլընտրանքային մեթոդների վերաբերյալ ։ Ամեն տարի մի շարք երկրներում գործողությունների օր է անցկացվում Procter & Gamble ընկերության դեմ, որոնք ԱՄՆ-ում անցկացնում են «Stop Animal Exploitation Now»-ը՝ Uncaged Campaigns բրիտանական ազգային կազմակերպության հետ համատեղ ։
Մեծ Բրիտանիայում Procter & Gamble-ի գովազդի պահանջներ
2006 թվականին Մեծ Բրիտանիայի գովազդային ստանդարտների կոմիտեն Procter & Gamble ընկերությանը կոչ էր արել հրաժարվել վեց տարի տևած գովազդային արշավից, քանի որ այն «մոլորության մեջ է գցում»։ Արշավի շրջանակներում հայտարարություններ են հնչել, որ «Սառը անանուխ» և «Օվկիանոսի էներգիա» շամպունների կանոնավոր օգտագործումը «100% ազատում է թեփից»։ P&G-ն պնդում էր, որ այդ արտահայտության մեջ ամենևին չի հաստատվում, որ ամբողջ թեփն իսկապես կվերանա։ Նրանց խոսքով՝ դա նշանակում է միայն, որ շամպունի կանոնավոր օգտագործումը կվերացնի «թեփի տեսանելի փաթիլները», որոնք այլ մարդկանց նկատելի են 2 ֆուտ հեռավորությունից (0,6 մետր՝ մարդկանց միջև պայմանական հեռավորությունը զրույցի ժամանակ)։
Արտաքին հղումներ
Կատեգորիա:Ամերիկյան ընկերություններ Կատեգորիա:1837 հիմնադրումներ
Լիլյա Բուդաղյան
Լիլյա Բուդաղյան, հայ կրիպտոգրաֆ, համակարգչային գիտնական և դիսկրետ մաթեմատիկոս, որը հայտնի է կրիպտոգրաֆիկ Բուլյան ֆունկցիաների վերաբերյալ իր աշխատանքով։ Նորվեգիայի Բերգենի համալսարանի ինֆորմատիկայի ամբիոնի պրոֆեսոր է , որտեղ ղեկավարում է անվտանգ հաղորդակցության Սելմեր կենտրոնը և Բուլյան ֆունկցիաների թիմը։
Կենսագրություն
1998 թվականին ավարտել է Երևանի պետական համալսարանը՝ մաթեմատիկոսի որակավորմաբ։ 2005 թվականին «Գրեթե թեքված և գրեթե կատարյալ ոչ գծային ֆունկցիաների համարժեքությունն ու դրանց ընդհանրացումները» խորագրով թեկնածուական թեզ է պաշտպանել Գերմանիայի Մագդեբուրգի Օտտո ֆոն Գերիկե համալսարանում ։
Իտալիայի Տրենտոյի համալսարանի, Բերգենի համալսարանի և Փարիզի 8 Վինսեն-Սեն-Դենի համալսարանի հետդոկտորական հետազոտություններից հետո 2019 թվականին դարձել է Բերգենի համալսարանի պրոֆեսոր ։
Ճանաչում
2011 թվականին պրոֆեսոր Բուդաղյանն արժանացել է Էմիլ Արթինի անվան մրցանակին՝ մաթեմատիկայի բնագավառում հանրահաշվի, երկրաչափության և թվերի տեսության մեջ ակնառու ներդրման և Թոր Հելլեսեթի հետ «Նոր փոխադրական կիսադաշտեր, որոնք սահմանվում են նոր PN բազմանդամներով» խորագրով համատեղ աշխատության համար  ։ 2022 թվականին համահեղինակությամբ հրատարակված «O-համարժեքության և EA-համարժեքության միջև կապը Նիհո թեքված ֆունկցիաների համար» աշխատության համար կրկին արժանացել է Էմիլ Արթինի անվան մրցանակի։
2019 թվականին ընտրվել է Տեխնիկական գիտությունների նորվեգական համալսարանի անդամ ։
Արտաքին հղումներ
Կատեգորիա:Հայ կին մաթեմատիկոսներ Կատեգորիա:Նորվեգացի կին մաթեմատիկոսներ Կատեգորիա:ԵՊՀ շրջանավարտներ
Գրիգոր քահանայի խաչքար (Արամուս)
Գրիգոր քահանայի խաչքար (նաև՝ Արամուսի խաչքար), միջնադարյան խաչքար և պատմամշակութային հուշարձան Հայաստանի Կոտայքի մարզի Արամուս գյուղում։ Հեղինակն է՝ խաչքարագործ Վարդ կազմողը։ Գտնվում է Արամուս գյուղի հարավ-արևելյան մասում, բարձունքի վրա գտնվող Սուրբ Աստվածածին մատուռի հյուսիսային ճակատի դիմաց ։ Հուշարձանը ներառված է Արամուսի պատմության և մշակույթի անշարժ հուշարձանների ցանկում ։
Տեղադրություն
Խաչքարը գտնվում է Արամուս գյուղի հարավ-արևելյան մասում, բարձունքի վրա գտնվող Սուրբ Աստվածածին մատուռի (մենաստան) հյուսիսային պատի դիմաց։ Մատուռի շրջակայքը 13-20-րդ դարերով թվագրվող գերեզմանատուն է, որտեղ պահպանվել են միջնադարյան տապանաքարերի ու խաչքարերի մի մասը ։
Նկարագրություն
Խաչքարը կանգնեցված է ճարտարապետորեն ձևավորված պատվանդանի վրա, որի կողքին եղել է ևս մեկ խաչքար։ Մատուռի պատի մեջ, որպես երեսպատող քար, դրվել են երկրորդ քանդակազարդ խաչքարի բեկորները։ Կանգուն խաչքարը պատրաստվել է կարմիր տուֆից։ Բուն խաչքարի բարձրությունը 180 սմ է, լայնությունը վերևում՝ 88 սմ, իսկ ներքևում՝ 90 սմ։ Պատվանդանը քառաստիճան է։ Նրա երկարությունը 114 սմ է, արձանագիր աստիճանի բարձրությունը՝ 55 սմ։ Խաչքարի պատվանդանի առջև գտնվում է՝ 182 սմ երկարություն, 78 սմ բարձրություն ունեցող երկթեք գերեզմանաքարը, որը դրված է բարձիկի վրա։ Գերեզմանաքարի հարավային հատվածում փորագրված է երկտող տապանագիր․
4 տարի անց, 1205 թվականին, Գրիգոր քահանայի հիշատակին կանգնեցվում է գեղաքանդակ խաչքար, որի հեղինակն է Վարդ կազմողը։ Խաչքարն աչքի է ընկնում բուսական և երկրաչափական պատկերների անթերի կատարումով, զարդաձևերի վարպետորեն համադրությամբ։ Քանդակազարդող վարպետը խնամքով մշակել է խաչքարի մակերեսը։ Մանրակրկտորեն են քանդակվել խաչքարի քիվը, եզրային ժապավեններն ու վահանը։ Խաչքարի քիվի մի մասը կոտրված է։ Պահպանված հատվածում վերարտադրված են ճարտարապետական զարդամոտիվներ՝ գոգավոր դրված կիսաշրջաններ, ստորին մասի գոգավորության կենտրոնում հենված են կամարների շարքերը։ Կառուցվածքային այս եղանակով առաջացել են նշաձև զարդապատկերներ, որոնք հաճախ են հանդիպում 5-6-րդ դարերի ճարտարապետական հուշարձանների վրա։ Պատկերազարդ խաչքարի կենտրոնում՝ խորանի տակ, խաչի ավանդական քանդակապատկերն է, որի ստորին թևից աղեղնաձև դեպի վեր են դարձրանում ժապավենաձև զարդապատկերներ։ Ավելի ներքև տեղադրված է մի հյուսվածք, որը թվում է թե վերևից ժապավենով կախված է։ Խաչքարի ստորին մասում քանդակված է ավանդական վահանը։ Երկու կողմերից խաչքարը երիզված է հյուսկեն զարդաքանդակի շարքով։ Քանդակի հյուսվածքը բաղկացած է ուղղահայաց իջնող օղերից, որոնք իրան են միացված հյուսկեն հանգույցներով։ Օղերի մեջ հյուսվում է շեղանկյունանիստ շղթայի շարքը, որը երկու կողմից շրջափակում է խաչքարի զարդարուն մակերեսը։ Խաչքանդակի վերին թևի երկու կողմերում խաղողազարդի ոճավորված պատկերներն են։ Կիսավահանի արտաքին կորագիծը կազված է եռաթել պարանահյուսի զարդապատկերից։ Կենտրոնական մասը կազմում է վարդյակի զարդաքանդակը ։
Վիմական արձանագրություն
Խաչքարի պատվանդանին գեղեցիկ տառերով փորագրված արձանագրությունն հաղորդում է 1205 թվականին Մարտիրոս, Սարգիս քահանաների, սրանց եղբայրներ՝ Հոնհաննեսի և Մխիթարի կողմից իրենց հոր՝ Գրիգոր քահանայի հիշատակին խաչքար կանգնեցնելու մասին իրադարձույունը։ Արձանագրությունն ավարտվում է օրհնանքի բանաձևով և խաչքարի կողքին վարպետի անվան հիշատակությամբ։ Արձանագրությունը պահպանվել է գրեթե անաղարտ․
Քանդակազարդող վարպետի անվան հիշատակություն, արձանագրության վերջին՝ Վարդ կազմող տողը, զետեղված է խաչքարի հարավային կողին ։
Ծանոթագրություններ
Կատեգորիա:Կոտայքի մարզի խաչքարեր Կատեգորիա:Կոտայքի մարզի հուշարձաններ
Վիտալի Դյակով
Վիտալի Ալեքսանդրովիչ Դյակով (Виталий Александрович Дьяков, ), ռուս ֆուտբոլիստ, պաշտպան։
Ակումբային
Կրասնոդարի ֆուտբոլի սան։ 2006 թվականի ամռանը տեղափոխվել է Մոսկվայի «Լոկոմոտիվ», բայց չի կարողացել ամրապնդել իր դիրքերը երիտասարդական թիմում և 2007 թվականի գարնանը վարձավճարով տեղափոխվել է «Սոչի-04» ակումբ։ 2008 թվականի գարնանը վարձավճարով տեղափոխվել է «Գուբկին»։ 2009 թվականին վերադառնալով «Լոկոմոտիվ»՝ գլխավոր մարզիչ Ռաշիդ Ռախիմովի կողմից ընդգրկվել է թիմի հիմնական կազմում, որտեղ նորամուտը կատարել չի հաջողվել։ 2009 թվականի մարտի 13-ին «Խիմկիի» դեմ խաղում (2:2) Դյակովը նշել է նորամուտը Ռուսաստանի երիտասարդական առաջնությունում՝ դուրս գալով խաղադաշտ թիմի մեկնարկային կազմում, 15-րդ րոպեին գոլ է խփել 11 մետրանոցից, իսկ երկրորդ խաղակեսից առաջ նրան փոխարինել է Սեմյոն Ֆոմինը ։
2010 թվականին նորից վարձավճարով տեղափոխվել է «Լոկոմոտիվ-2», որտեղ նորամուտն կատարել է ապրիլի 18-ին Վլադիմիրի «Տորպեդո» ակումբի դեմ խաղում  (0:2) ։ Ակումբում իր առաջին գոլը խփել է սեպտեմբերի 5-ին Իվանովոյի «Տեքստիլշիկ» ակումբի դարպասին ։
2011 թվականի դեկտեմբերին հայտնի է դարձել, որ Դյակովը, ինչպես նաև նրա թիմակիցներ Գեորգի Նուրովը, Դմիտրի Պոլոզը և Ռոման Բիկովը հրաժարվել են երկարաձգել ակումբի հետ պայմանագիրը և հեռացել են «Լոկոմոտիվից» ։ Ավելի ուշ ակումբի նախագահ Օլգա Սմորոդսկայան ասել է, թե չի հավատում, որ վերոնշյալ ֆուտբոլիստներին կհաջողվի իրացնել իրենց ներուժը ։
2012 թվականի հունվարի 27-ին Դյակովը եռամյա պայմանագիր է կնքել «Ռոստով» ակումբի հետ ։ Ապրիլի 27-ին «Թերեքի» դեմ խաղում (1:1) կատարել է նորամուտը Պրեմիեր լիգայում՝ մասնակցելով ամբողջ խաղին ։
2015 թվականի հունիսի 7-ին ձևակերպել է հեթ-տրիկ «Տոսնոյի» դեմ փլեյ-օֆֆի խաղում, որն անցկացվել է Պրեմիեր Լիգա անցնելու իրավունքի համար ։
Լի Մին Ջոն
Լի Մին Ջոն (հանգըլ․ 이민정, ), Հարավային Կորեայի դերասանուհի։ Նա սկսեց իր կարիերան Ջանգ Ջինի բեմական խաղով, և մի քանի տարի առաջ իր ներդրումն է ունեցել կինոյի և հեռուստատեսության գործում։ Նա հայտնի դարձավ Տղաներ՝ ծաղիկներից գեղեցիկ-ից (2009) հետո, և իր առաջին գլխավոր դերը կատարել է ընտանեկան դորամա «Քո ժպիտը»-ում (2009)։ Լիին հաջողվեց լայն ճանաչում ստանալ ռոմանտիկ կատակերգություն «Սիրանո գործակալություն»-ում (2010)։ Նա նաև նկարահանվեց «Հրաշալի ռադիոյ» (2012), «Մեծ» (2012), «Խորամանկ տիկինը» (2014) և «Խնդրում եմ հետ եկեք, պարոն» (2016) դորամաներում։
Վիտալի Դյակով
Ակումբային
2016 թվականի հունիսի 27-ին հայտնի է դարձել, որ Դյակովը 2016/17 մրցաշրջանում վարձավճարով պետք է հանդես գա «Տոմ» ակումբում։ Նորամուտը կատարել է օգոստոսի 1-ին «Կրասնոդարի» դեմ խաղում։ Առաջին գոլը խփել է սեպտեմբերի 17-ին՝ գրավելով Տուլայի «Արսենալի» դարպասը։
Լի Մին Ջոն
Կարիերա
Լի Մեն Ջոնը ուշ հայտնվեց կորեական զվարճանքի աշխարհում։ Մինչդեռ շատերը սկսում են իրենց կարիերան որպես պատանիներ, նա իր դեբյուտն արեց 25 տարեկանում՝ Սոնգյունգվան համալսարանն ավարտած, թատրոնի դիպլոմը ձեռքին։ Լին սկսեց իր կարիերան դորամատուրգ-ռեժիսոր Ժանգ Ջինի բեմադրություններում, այնուհետեւ հայտնվեց քրիստոնեական թեմայով Pruning the Grapevine- ում, և կատարում ֆիլմերի և հեռուստատեսության մեջ փոքր դերեր։ Նա դարձավ ընտանիքի անունը, 2009 թվականին խաղալով «Տղաներ՝ ծաղիկներից գեղեցիկ» դորամայում, այնուհետև ունեցավ իր առաջին գլխավոր դերը շաբաթական «Քո Ժպիտը» դորամայում ։ Նույն տարում, նա արժանացել է լավագույն նոր դերասանուհի մրցանակին Korean Association of Film Critics Awards կողմից իր կատարման համար, առեղծվածային տրիլլեր «Սպիտակ գիշեր»-ում ։ Լին իր դիպլոմային դերը կատարել է 2010 թվականի «Սիրանո գործակալություն»  ռոմանտիկ կատակերգությունում, որով նա ստացել է լավագույն նոր դերասանուհու մրցանակը տարբեր տեղական մրցանակային մարմիններում     ։ Գովազդի հեղինակները և վավերագրերը հեղեղվել էին դրանով, և Լին մամուլում ձեռք բերեց «աստվածուհի» կեղծանունը։ Մարտահրավերներից մեկը` «Ուրախ ռադիոյի» հաջորդ ֆիլմի վրա նրա նկարն էր ։ Նա հաջողությամբ խաղաց ֆիլմում "սկսելով աղջկական երգեցողությունից, անցնելով եսակենտրոն փոփ աստղի փուլով (բնավորության հիշարժան պորտկումներով), հասնելով լուրջ երգչուհի-հեղինակի մակարդակի" ։ Համանախագահ Լի Ջոն Ջին ասում է, որ նա լավատես և ելքային բնույթ ունի ։
Վիտալի Դյակով
Ակումբային
2017 թվականի հուլիսի 14-ին երկու տարով պայմանագիր է կնքել «Սիվասպոր» ակումբի հետ ։ 2018 թվականի սեպտեմբերին խզել է պայմանագիրը։
Լի Մին Ջոն
Կարիերա
Միդասում որպես ֆոնդի կառավարչի հիասթափված կին խաղալով, Լին ավարտեց իր ռոմանտիկ ու կատակերգական ժանրում խաղալը և սկսեց հեռուստատեսային դորամայում խաղալ, որը գրել էին Հոնգ քույրերը ։ 2013 թվականին նա նկարահանվեց All About My Romance-ում, որը մրցակից  կուսակցությունների քաղաքական գործիչների միջև գաղտնի հարաբերությունների մասին էր ։ Դրանից հետո 2014 թվականին, նա «Խորամանկ թույլ լեդի» դորամայում խաղացել է գլխավոր դեր, որն իր նախկին ամուսնուն ուզում էր ցույց տալ, որ շատ հարուստ է ու հաջողակ ։ Լին վերադարձել է երեք տարի անց SBS-ի դորամա «Խնդրում եմ ետ վերադարձեք, պարոն»-ում՝ Ռեյնի հետ։ Սերիան հեռարձակվեց 2016 թվականի փետրվարին․և Լին իր լավ խաղի ու գնահատականների շնորհիվ հաղթեց  ։
Վիտալի Դյակով
Հավաքականում
2012 թվականին անցկացրել է երկու հանդիպում Ռուսաստանի երկրորդ հավաքականի կազմում։
Լի Մին Ջոն
Անձնական կյանք
Նրա մայրական պապը հայտնի նկարիչ Պակ Նո Սուն էր, կորեական պատմության կարևոր գործիչ, ով հիմնադրել է ժամանակակից ավանդական կորեական թանաքի առաջին սերունդը, ով դուրս է եկել ճապոնական իշխանությունից երկիրն ազատագրելուց հետո։ Պակը մահացել է 2013 թվականի փետրվարի 25-ին, 86 տարեկանում ։
Վիտալի Դյակով
Արտաքին հղումներ
Կատեգորիա:Ռուս ֆուտբոլիստներ Կատեգորիա:Լոկոմոտիվ Մոսկվայի ֆուտբոլիստներ Կատեգորիա:Դինամո Մոսկվայի ֆուտբոլիստներ Կատեգորիա:Ռոստովի ֆուտբոլիստներ Կատեգորիա:Թուրքական Սուպեր լիգայի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Ռուսաստանի Պրեմիեր Լիգայի խաղացողներ
Լի Մին Ջոն
Անձնական կյանք
Լին ամուսնացել է դերասան Լի Բյոն Հոնի հետ 2013 թվականի օգոստոսի 10-ին, Grand Hyatt Seoul-ում։ Նրանք սկսեցին հանդիպել 2006 թվականին, հետո վերսկսեցին հանդիպել 2012 թվականին    ։ Ծնվեց Լիի առաջին երեխան (տղա) ՝ ԼԻ Ջուն Հուն, 2015 թվականի մարտի 31-ին          ։
Ծանոթագրություններ
Կատեգորիա:Հարավկորեացի դերասանուհիներ Կատեգորիա:Թատրոնի դերասաններ Կատեգորիա:Հարավկորեացի կինոդերասանուհիներ Կատեգորիա:Հարավկորեացի հեռուստատեսային դերասանուհիներ
Միր-Դեգիե
Միր-Դեգիե, գյուղ Արևելյան Հայաստանի Ելիզավետպոլի նահանգի Արեշի գավառում ։
Բնակչություն
1908 թվականին գյուղն ունեցել է 31 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Նեսեբիր (այլ կիրառումներ)
Նեսեբիր կարող է վերաբերվել.
CD-ROM
CD-ROM-ը (Compact Disc Read-Only Memory, կարդացվում է՝ «սիդի-ռոմ», հայերեն՝ Սեղմասկավառակ հիշողություն միայն ընթերցելու հնարավորությամբ կրճատ ՍՍՀՄՒՀ) սեղմասկավառակի տարատեսակ է, որը ունի միայն արդեն գրված տվյալներն ընթերցելու հնարավորություն (read-only memory - հիշողություն «միայն ընթերցելու հնարավորությամբ»)։
CD-ROM-ը ձայնային սեղմասկավառակի (ձայնագրությունների պահպանման համար սկավառակ) մշակված վերջնական տարբերակն է, որը թույլ է տալիս պահել այլ թվային տեղեկություններ (ֆիզիկական առումով առաջինից ոչնչով չի տարբերվում, փոխված է միայն գրվող նշոցների ձևաչափը)։ Սկավառակի վրա տվյալների գրման համար հետագայում մշակվել են տարբերակներ ինչպես միապատիկ գրման համար (CD-R), այնպես էլ բազմակի վերագրման համար (CD-RW)։ CD-ROM-ների հետագա զարգացման արդյունքը դարձան DVD-ROM սկավառակները։
Պատմություն
Օպտիկական սկավառակների պահպանման ամենավաղ տեսական աշխատանքը կատարվել է Միացյալ Նահանգների անկախ հետազոտողների կողմից, ներառյալ Դեյվիդ Փոլ Գրեգը (1958) և Ջեյմս Ռասելը (1965–1975): Մասնավորապես, Գրեգի արտոնագրերը օգտագործվել են որպես LaserDisc բնութագրի հիմք, որը համատեղ մշակվել է MCA-ի և Philips-ի միջև այն բանից հետո, երբ MCA-ն գնել է Գրեգի արտոնագրերը, ինչպես նաև նրա հիմնադրած Gauss Electrophysics ընկերությունը ։ LaserDisc-ը CD-ի անմիջական նախադրյալն էր, հիմնական տարբերությամբ այն է, որ LaserDisc-ը տեղեկատվությունը կոդավորում էր անալոգային գործընթացի միջոցով, մինչդեռ CD-ն օգտագործում էր թվային կոդավորում։
Օպտիկական սկավառակի թվայնացման հիմնական աշխատանքն իրականացվել է Տոշի Դոյի և Քիս Շուհամեր Իմմինկի կողմից 1979-1980 թվականներին, ովքեր աշխատել են Sony-ի և Phillips-ի աշխատանքային խմբի վրա ։ Արդյունքն եղավ կոմպակտ սկավառակի թվային աուդիո (CD-DA), որը սահմանվեց 1980 թվականին։ Հետագայում CD-ROM-ը նախագծվեց որպես CD-DA-ի ընդլայնում և հարմարեցրեց այս ձևաչափը՝ ցանկացած ձևաչափով թվային տվյալներ պահելու համար՝ նախնական պահեստավորման հզորությամբ։ 553 ՄԲ-ից Sony-ն և Philips-ը ստեղծեցին տեխնիկական ստանդարտը, որը սահմանում է CD-ROM-ի ձևաչափը 1983 թվականին, որը կոչվեց Դեղին գիրք։ CD-ROM-ը հայտարարվել է 1984 թվականին և ներկայացվել է Denon-ի և Sony-ի կողմից 1985 թվականին առաջին ճապոնական COMDEX համակարգչային ցուցահանդեսում ։ 1985թ. նոյեմբերին համակարգչային ոլորտի մի քանի մասնակիցներ, ներառյալ Microsoft-ը, Philips-ը, Sony-ն, Apple-ը և Digital Equipment Corporation-ը հանդիպեցին՝ ստեղծելու հստակեցում, որը սահմանում էր CD-ROM-ների ֆայլային համակարգի ձևաչափը The resulting specification, called the High Sierra format, was published in May 1986. : Ստացված հստակեցումը, որը կոչվում է High Sierra ձևաչափ, հրապարակվել է 1986 թվականի մայիսին։ Ի վերջո, այն մի քանի փոփոխություններով ստանդարտացվեց որպես ISO 9660 ստանդարտ 1988 թվականին։ Առաջին CD-ROM արտադրանքներից մեկը, որը հասանելի դարձավ հանրությանը, Grolier ակադեմիական հանրագիտարանն էր, որը ներկայացվեց Microsoft CD-ROM կոնֆերանսում 1986 թվականի մարտին ։
CD-ROM-ները սկսեցին օգտագործվել տնային տեսախաղերի կոնսուլներում՝ սկսած PC Engine CD-ROM²-ից (TurboGrafx-CD) 1988-ին, մինչդեռ CD-ROM կրիչները հասանելի դարձան նաև տնային համակարգիչների համար 1980-ականների վերջին։ 1990 թվականին Data East-ը ցուցադրեց արկադային համակարգային տախտակ, որն աջակցում էր CD-ROM-ներին, որոնք նման են 1980-ականների լազերային սկավառակի տեսախաղերին, բայց թվային տվյալներով, ինչը թույլ է տալիս ավելի ճկունություն, քան հին լազերային սկավառակներով խաղերը ։ 1990 թվականի սկզբին Ճապոնիայում վաճառվում էր մոտ 300,000 CD-ROM սկավառակ, մինչդեռ ԱՄՆ-ում ամսական արտադրվում էր 125,000 CD-ROM սկավառակ ։ Որոշ համակարգիչներ, որոնք վաճառվում էին 1990-ականներին, կոչվում էին «մուլտիմեդիա» համակարգիչներ, քանի որ դրանք ներառում էին CD-ROM սկավառակ, որը թույլ էր տալիս մի քանի հարյուր մեգաբայթ վիդեո, նկար և ձայնային տվյալներ փոխանցել։ Կատեգորիա:Օպտիկական սկավառակներ Կատեգորիա:Ճապոնական հայտնագործություններ
Մուրսկա Սոբոտա
Մուրսկա Սոբոտա (Murska Sobota, Olsnitz, Muraszombat, պրեկմուրյան խոսվածքով՝ Mürska Sobouta), քաղաք Սլովենիայի հյուսիս-արևմուտքում՝ Պրեկմուրիայի տարածաշրջանում։ Նույնանուն համայնքի վարչական կենտրոնն է։ 2006 թվականից՝ Մուրսկա Սոբոտայի նորակազմ թեմի եպիսկոպոսական նստավայրը։ Գտնվում է Մուրա գետի ափին, Ավստրիայի և Հունգարիայի հետ պետական սահմանից մոտավորապես 15 կիլոմետր հեռավորության վրա։ Սլովենիայի 11 քաղաքային համայնքներից մեկն է։ Սլովենական մոտակա խոշոր քաղաքը Մարիբորն է (հեռավորությունը՝ շուրջ 40 կիլոմետր)։ Ունի ծովամերձ բնակավայրերին բնորոշ կլիմա ։ Տարեկան միջին ջերմաստիճանը՝ +9,9 °C, տեղումների տարեկան միջին քանակը՝ 843 մմ։ Քաղաքի բնակչության թվաքանակը 2002 թվականի մարդահամարի տվյալներով եղել է 12 393, ամբողջ համայնքինը՝ 20 080:
Պատմություն
Երկրորդ համաշխարհային պատերազմի տարիներին քաղաքին տիրած հունգարացիները, որ դաշնակցում էին գերմանացի ֆաշիստների հետ, կազմակերպել են ավստրոհունգարական տիրապետության ժամանակաշրջանում Հունգարիայից այս քաղաքը տեղափոխված 3 հազար հրեաների տեղահանությունն ու ոչնչացումը Աուշվիցի (Օսվենցիմի) համակենտրոնացման ճամբարում ։ Բնակավայրն ազատագրվել է 1945 թվականի ապրիլի 3-ին, կարմիրբանակայինների և տեղացի պարտիզանների ուժերով։ 1991 թվականին Մուրսկա Սոբոտան ենթարկվել է Հարավսլավիայի դաշնային զորքերի ավիառմբակոծությանը, որը, բարեբախտաբար, լուրջ ավերածություններ ու զոհեր չի պատճառել։
Պատմական փաստաթղթերում քաղաքն առաջին անգամ հիշատակվել է 1366 թվականին։ Միջին դարերում զարգացել ու ծաղկում է ապրել Գերմանիան Հունգարիային կապող առևտրական բանուկ ճանապարհի վրա գտնվելու շնորհիվ։ Ներկայումս նույնպես առևտուրը կարևոր դեր է խաղում քաղաքի տնտեսության մեջ։ Զգալի է նաև զբոսաշրջության և թերմալ առողջարանների ու SPA-ների չափաբաժինը։ Ծանր արդյունաբերության մի քանի ձեռնարկություննրը ևս որոշակի ներդրում ունեն քաղաքի տնտեսության մեջ և բյուջեի ձևավորման գործում։
Կլիմա
Մուրսկա Սոբոտտայում տեղումների քանակը ամենանվազն է Սլովենիայում, և այստեղ հաճախ է երաշտ լինում։
Արտաքին հղումներ
Կատեգորիա:Սլովենիայի բնակավայրեր Կատեգորիա:Սլովենիայի քաղաքներ Կատեգորիա:Սլովենիայի աշխարհագրություն Կատեգորիա:Սլովենիայի պատմություն
Պոմորիե (այլ կիրառումներ)
Պոմորիե կարող է վերաբերվել.
Վոդյանսկոե (քաղաքատիպ ավան, Ուկրաինա)
2012 թվականի տվյալներով Վոդյանսկոե քաղաքատիպ ավանում բնակվում էր 1 572 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Դոբրոպոլյեի քաղաքային խորհուրդի բնակավայրեր Կատեգորիա:Ուկրաինայի քաղաքատիպ ավաններ
Սերգեյ Բաշինջաղյան
Կենսագրություն
Սերգեյ Բաշինջաղյանն ավարտել է Ռիգայի պոլիտեխնիկական ինստիտուտը (1898)։ 1930–44 թվականին՝ Ադրբեջանի գյուղատնտեսական ինստիտուտի (Կիրովաբադ, այժմ՝ Գյանջա) խաղողագործության և գինեգործության ամբիոնի վարիչ։ Աշխատանքները վերաբերում են պտղասորտագիտության, ֆիլոքսերայի դեմ պայքարի, սորտերի ամպելոգրաֆիայի կազմման և այլ հարցերի։ Պարգևատրվել է Աշխատանքային կարմիր դրոշ շքանշանով։
Կատեգորիա:Հայ այգեգործներ Կատեգորիա:Հայ գինեգործներ
Կարան (շինարարություն)
Կարան, շենքերի և կառույցների կոնստրուկցիաներում, ըստ նշանակության լինում են՝
Դեֆորմացիոն կարանները նախատեսվում են շենքը (կառույցը) առանձին մասերի և տարրերի բաժանելու համար, որով փոքրացվում Է դրանց լարված վիճակների վրա նյութերի կծկման, հենարանների նստվածքի, շենքի (կառույցի) առանձին մասերի տեղաշարժերի, ջերմային և այլ գործոնների ազդեցությունը։
Կատեգորիա:Շինարարություն Կատեգորիա:Շինարարական տարրեր և կառուցվածքներ
Buta Airways
Buta Airways, ադրբեջանական բյուջետային ավիաընկերություն, «Ադրբեջանական ավիաուղիներ» ՓԲԸ-ի կազմում գտնվող կառուցվածքային ստորաբաժանում, տեղակայված է Բաքվի Հեյդար Ալիևի անվան օդանավակայանում։
Պատմություն
2016 թվականի դեկտեմբերին «Ադրբեջանական ավիաուղիներ» ՓԲԸ-ի (AZAL) վարչության նիստում որոշում է կայացվել Ադրբեջանում սեփական ցածրաբյուջետային փոխադրող ստեղծելու մասին։
2017 թվականի հունիսի 2-ին հանրությանը ներկայացվեց ավիաընկերության լոգոն և լիվրեյը։ Buta Airways-ի լոգոտիպն իր մեջ միավորում է Սիմուրգ դիցաբանական սրբազան թռչունի խորհրդանիշը, որը ներկայացված է ադրբեջանական բուտայի զարդանախշի տեսքով։
Նավատորմ
2018 թվականին ընկերության ավիապարկում առկա է բրազիլական արտադրության Embraer 190 ութ ինքնաթիռ։
Ուղղություններ
2019 թվականի դեկտեմբերի դրությամբ ավիաընկերությունը Բաքվից ուղիղ չվերթներ է իրականացնում դեպի հետևյալ քաղաքներ։
Իրականացվում են նաև ուղիղ չվերթներ Գյանջայից դեպի Մոսկվա («Վնուկովո» օդանավակայան)։
Ավիատոմսեր
Buta Airways-ի ավիատոմսերի արժեքը սկսվում է 29 եվրոյից՝ մեկ ուղղությամբ թռչելու համար։  Սակայն ամենաէժան սակագինը՝ «բյուջետ»-ը, չի ներառում ձեռքի ուղեբեռը։ Ավիաընկերությունը առաջարկում է նաև ավելի բարձր սակագներ «Ստանդարտ» և «Սուպեր», որոնք ներառում են լրացուցիչ ընտրանքներ.
Նշումներ
Կատեգորիա:Վիքիպեդիա:Վիքիտվյալների արժեքների վերաձևակերպմամբ հոդվածներ Կատեգորիա:Ադրբեջանական ավիաընկերություններ Կատեգորիա:Ադրբեջանի ընկերություններ Կատեգորիա:2016 հիմնադրումներ
Վիզուալ պատում
Վիզուալ պատում, պատմություն, որը հիմնականում ասվում է վիզուալ մեդիայում։ Պատմությունը կարելի է պատմել լուսանկարներով, պատկերազարդումներով կամ վիդեոյով, և կարող է համալրվել գրաֆիկներով, երաժշտությամբ, ձայնով և/կամ աուդիոյով ։